***Erzsébetvárosi Média Nonprofit Korlátolt Felelősségű Társaság***

***Szabályzata***

***a vezető tisztségviselők, felügyelő bizottsági tagok valamint az Mt. 208. §-a hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének főbb elveiről, annak rendszeréről***

**2013. szeptember „..”**

1. **Bevezetés**

A *köztulajdonban álló gazdasági társaságok takarékosabb működéséről* szóló 2009. évi CXXII. törvény 5. § (3) bekezdése alapján a vezető tisztségviselők, a felügyelő bizottsági tagok, valamint a *Munka Törvénykönyvéről* szóló 2012. évi I. törvény (a továbbiakban: Mt.) 208. §-a hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének főbb elveiről, annak rendszeréről a Budapest Főváros VII. kerület Erzsébetváros Önkormányzata, mint az *Erzsébetvárosi Média Nonprofit Korlátolt Felelősségű Társaság* [székhely: 1077 Budapest, Wesselényi utca 17, cégjegyzékszám: *01-09-920721*, a céget nyilvántartó bíróság: *Fővárosi Törvényszék Cégbírósága*, rövidített név: *Erzsébetvárosi Média* *Nonprofit Kft.* (a továbbiakban „Társaság”)] Alapítója, a Társaság szabályzatát az alábbiak szerint fogadja el.

1. **A szabályzat hatálya**

# Jelen szabályzat személyi hatálya kiterjed:

1. a Társaság Ügyvezetőjére (vezető tisztségviselő),
2. a Társaság Felügyelő Bizottságának tagjaira.

# Az Mt. 208. § hatálya alá eső munkavállaló a Társaságnál nincs foglalkoztatva.

1. **Hatásköri szabályok**
   1. Az Alapító dönt az Ügyvezető és a Felügyelő Bizottsági tagok díjazásának megállapításáról.
   2. A Társaság a Budapest Főváros VII. kerület Erzsébetváros Önkormányzata egyszemélyes tulajdonában van, az alapítói jogokat a Képviselő-testület gyakorolja.
2. **Az Ügyvezető és a Felügyelő Bizottsági tagok javadalmazása** 
   1. Az Ügyvezető és a Felügyelő Bizottsági tagok javadalmazását az Alapító az elvégzendő feladatok súlyához, az időráfordítás mértékéhez és a döntésekkel összefüggő felelősség terjedelméhez igazodva havonta fizetendő fix összegű tiszteletdíjban állapítja meg.
   2. A Felügyelő Bizottsági tagok díjazásukon kívül – az igazolt, a megbízatásukkal összefüggésben felmerült költségeik megtérítésén kívül – más javadalmazásra nem jogosultak.
   3. A tiszteletdíj mértékét az Alapító minden gazdasági év elején felülvizsgálhatja, figyelembe véve az elvégzett munkát, a jövőben jelentkező feladatokat, és az előző évi infláció mértékét.
   4. A tiszteletdíj az Ügyvezető, illetve a Felügyelő Bizottság tagja megbízatásának megszűnéséig kerül folyósításra.
   5. A Felügyelő Bizottsági tag tiszteletdíja nem haladhatja meg a mindenkori kötelező legkisebb munkabér háromszorosát.
   6. A Felügyelő Bizottság elnökének tiszteletdíja nem haladhatja meg a mindenkori kötelező legkisebb munkabér ötszörösét.
   7. Az Ügyvezető tiszteletdíja nem haladhatja meg a mindenkori kötelező legkisebb munkabér hétszeresét.
3. **Az Ügyvezető és a Felügyelő Bizottsági tagok jogviszonya megszűnése esetére biztosított juttatások**
4. **Az Ügyvezető és a Felügyelő Bizottsági tagok**
5. Az Ügyvezető és a Felügyelő Bizottsági tagok a jogviszonyuk bármely okból történő megszűnése (vagy megszüntetése) esetén semmiféle juttatásra nem jogosultak.
6. **Hatályba lépés, vegyes rendelkezések**
7. Jelen szabályzat az Alapító által történő jóváhagyását követően 2013. szeptember 9. napján lépett hatályba.

Budapest, 2013. ……………

|  |  |
| --- | --- |
|  | Budapest Főváros VII. kerület Erzsébetváros Önkormányzata  Alapító |