|  |
| --- |
| **Budapest Főváros VII. kerület Erzsébetváros Önkormányzata**  **Szikszai Zsolt alpolgármester** |

Iktatószám:

Napirendi pont: ........

Előterjesztve: Pénzügyi és Kerületfejlesztési Bizottsághoz

**ELŐTERJESZTÉS**

**A Képviselő-testület** **2013. szeptember 5-ei rendkívüli ülésére**

|  |  |
| --- | --- |
| **Tárgy:** | Az ERöMŰVHÁZ Nonprofit Kft. javadalmazási szabályzatának elfogadásaának elfogadása |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztés nyilvános ülésen tárgyalható.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

A köztulajdonban álló gazdasági társaságok takarékosabb működéséről szóló 2009. évi CXXII. törvény 5. § (3) bekezdése szerint a köztulajdonban álló gazdasági társaság legfőbb szerve e törvény és más jogszabályok keretei között köteles szabályzatot alkotni a vezető tisztségviselők, felügyelőbizottsági tagok, valamint a Munka törvénykönyvéről szóló 2012. évi I. törvény 208. §-ának hatálya alá eső vezető állású munkavállalók javadalmazása, valamint a jogviszony megszűnése esetére biztosított juttatások módjának, mértékének elveiről, annak rendszeréről.

Az ERöMŰVHÁZ Nonprofit Kft. mint köztulajdonban álló cég, eleget téve a hivatkozott törvény rendelkezéseinek, elkészítette vezetői javadalmazási szabályzatának tervezetét, amely kialakítása során kiemelt figyelmet fordított a közpénzek átlátható és takarékos felhasználására.

A vezetői javadalmazási szabályzat a 2009. évi CXXII. törvény 5.§ (3) bekezdése alapján az elfogadásától számított 30 napon belül a Cégbíróságon, a cégiratok közé letétbe kell helyezni, így indokolt a szabályzat elfogadásával egyidejűleg erről is rendelkezni.

A cég javadalmazási szabályzata jelen előterjesztés mellékletét képezi.

Kérem a Tisztelt Képviselő-testület az előterjesztés megtárgyalására és a határozati javaslat elfogadására.

**Határozati javaslat**

**1.**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy az előterjesztés mellékletét képező ERöMŰVHÁZ Nonprofit Kft. Vezetői Javadalmazási Szabályzatát elfogadja, és felkéri a Polgármestert annak aláírására.

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzata Képviselő-testülete felkéri az ERöMŰVHÁZ Nonprofit Kft. ügyvezető igazgatóját, hogy intézkedjék az ERöMŰVHÁZ Nonprofit Kft. Vezetői Javadalmazási Szabályzatának a cégiratok között történő letétbe helyezéséről.

**Felelős:** Vattamány Zsolt polgármester

**Határidő:** harminc nap

**Budapest, 2013. augusztus 27.**

Szikszai Zsolt

alpolgármester